Kako doznaje Index, Milanovića je na biralištu verbalno napao zagrebački odvjetnik Branimir Jović.

- Jesam, jesam, nisam ga ja napao, rekao sam mu što ga ide. Valjda i ja mogu reći što ga ide - potvrdio je Jović za Index da je on pripremio 'sačekušu' pred glasačkim mjestom predsjedničkom kandidatu.

Milanović napadnut na biralištu, muškarac galamio i nazvao ga komunjarom; On mu pokušao pružiti ruku pa poručio: Nikakvi huligani ne mogu me izbaciti iz takta

Pokušao je i objasniti zašto je to napravio:

- Je li treba opet da izaberemo komunista, pa dosta je bilo onog Mesića i Josipovića. Ja se ne bojim nikome reći što ga ide - kazao je Jović za Index.

A na pitanje je li ga poslao Vaso Brkić, kako mu je nakon napada uzvratio Milanović, ponudio je neobičan odgovor:.

- Ja sam iz crkve izašao, ispovjedio se i pričestio se. Čist sam u srcu pa mogu reći što me volja. Ispovjedio sam se pa to mogu. Nitko mene nije poslao, zapamtite. Rekao sam mu 'evo vam boga u crkvi - rekao je Jović Indexu.